टिब्बी| कस्बे स्थित पंचायत समिति के समक्ष मनरेगा कार्मिक संघ का विभिन्न मांगों के समाधान को लेकर गुरुवार को 17 वें दिन भी जारी रहा। जानकारी के मनरेगा कार्मिक में रोजगार सहायक, संविदा पर नियुक्त डाटा एंट्री ऑपरेटर, कंप्यूटर ऑपरेटर सामूहिक अवकाश पर रहने के कारण ग्राम पंचायतों में कामकाज ठप रहा, जिससे लोगों को ग्राम पंचायत से खाली हाथ लौटने के लिए मजबूर होना पड़ा रहा है। मनरेगा कार्मिक संघ के जिलाध्यक्ष विजय ज्याणी ने बताया कि सरकार द्वारा नियमतिकरण करने, 2013 की एलडीसी व एसएसआर भर्ती को शुरू कर पूर्ण करने सहित विभिन्न मांगों के समाधान नहीं करने तक संघ सदस्य सामूहिक अवकाश लेकर धरना प्रदर्शन जारी रखेंगे। इस अवसर पर ब्लॉक अध्यक्ष रघुवीर सिंह, प्रेमसुख शर्मा, सुशील सींवर, सुशील बिश्नोई, संदीप कुमार, रामकुमार सोनी, राकेश गोस्वामी, मांगीलाल, संतोख सिंह, पंकज, सुरेंद्र, गोविंद शर्मा, मनोज कुमार, धर्मेंद्र सैन, सुरेंद्र छिंपा, संजय पूनिया, आदि मौजूद थे।